Johane Mokolobetši o na le lebaka le e ka bago ngwaga a le kgolegong. Lega go le bjalo, o kwa ka mediro e kgahlišago ya Jesu. Akanya kamoo Johane a ikwago ka gona ge barutiwa ba gagwe ba mmotša gore Jesu o tsošitše morwa wa mohlologadi kua Naini. Lega go le bjalo, Johane o nyaka go ikwela ka boyena go Jesu ka seo se bolelwago ke dilo tše ka moka. Ka gona Johane o roma barutiwa ba gagwe ba babedi. Gore ba yo dira’ng? Ba swanetše go yo botšiša Jesu, ba re: “Na ke wena Yo a Tlago goba na re swanetše go letela yo mongwe?”—Luka 7:19. 11 Lehono, Jehofa o diriša Beibele, moya wa gagwe o mokgethwa le phuthego go re bopa. Beibele e ka re bopa bjang? Re swanetše go e bala, re naganišiše ka seo re se balago, gomme re kgopele Jehofa gore a re thuše go diriša seo re ithutilego sona. Kgoši Dafida o ngwadile gore: “Ge ke go gopotše ke le malaong, ke naganišiša ka wena dinakong tša bošego tša go hlapetša.” (Psalme 63:6) O ngwadile gape gore: “Ke tla reta Jehofa, yena yo a nkeleditšego. Bošego dipshio tša ka di mphošolotše.” (Psalme 16:7) Ee, Dafida o be a naganišiša ka keletšo ya Jehofa gomme a e dumelela gore e bope dikgopolo tša gagwe le maikwelo a gagwe, le ge keletšo yeo go be go le thata go e amogela. (2 Samuele 12:1-13) Dafida o re beetše mohlala o mobotse kudu wa boikokobetšo le go kwa. Ka gona ipotšiše gore: ‘Ge ke bala Beibele, na ke naganišiša ka seo ke se balago gomme ka dumelela keletšo ya Modimo e bopa dikgopolo tša ka le maikwelo a ka? Na nka dira seo gantšinyana?’—Psalme 1:2, 3.